વડાપ્રધાન નરેન્દ્ર મોદી અષાઢી બીજના રોજ રથયાત્રામાં વહેંચાતા પ્રસાદ માટે મગ-કેરી-જાંબુ વગેરેનો પ્રસાદ દર વર્ષની જેમ આ વર્ષે પણ મોકલાવીને ભગવાન જગન્નાથજી પ્રત્યેની અપાર નિષ્ઠા પ્રગટ કરશે. જ્યારે ગુરુવારે નિજ મંદિરે ભગવાન મોસાળથી પરત ફરશે અને શુક્રવારે ભગવાનનાં સોના-વેષનાં દર્શન થશે. આ પ્રસંગે ભંડારામાં અખાડા પરિષદના અધ્યક્ષના પૂ.નરેન્દ્રગિરિજી સહિત હરિદ્વાર, મથુરા, અયોધ્યા, વૃંદાવન વગેરેથી ૨૫૦૦થી વધુ સાધુ-સંતો ઉપસ્થિત રહેશે. જ્યારે ભંડારાના દિવસે ઉપસ્થિત રહેવા યોગી આદિત્યનાથજીને નિમંત્રણ પાઠવાયું હતું, પરંતુ તેઓ ત્યાં વડાપ્રધાનનો કાર્યક્રમ નક્કી થતાં આવી શકશે નહીં.